《念奴娇 登北极阁旷观亭，是纯庙南巡驻跸处。用稼轩登建康赏心亭韵》
清代·程颂万

台城风大，撼阑干百尺，泪珠盈斛。醉眼人来山川醒，只有斜阳满目。

钟阜东蟠，大江西上，六代摧乔木。寒鸦作语，数声啼下江竹。

却忆翠辇南巡，层峦写咏，凭吊南朝曲。铁马金戈无限恨，幻了中原棋局。

海舶千屯，吴天一发，愁见胡睛绿。鸡鸣客去，埭前三两茆屋。

作者简介：1865-1932年，字子大，一字鹿川，号十发居士。湖南宁乡人。 清末民初人。少有文才，善应对 ，喜研词章。虽勤奋好学，但屡试未第，对科举制度遂无好感，而对时局新学甚为热心，为张之洞、张百熙所倚重。曾充湖广抚署文案。